શંકર ફળિયાથી ખાંભલા ઝાપાટ, વડલી, વડબારી, માછીવાડ, દશેરાપાટી, ટાવરથી ગધેડ ફળિયા તરફ, જકાતનાકા સદડ ફળ થઇ રાણી ફળિયાને જોડતા રસ્તાઓ કરોડોના ખર્ચે નિર્માણ કરાયા હતા પરંતુ આ રસ્તાઓના કાર્યમાં પણ કથિત ભ્રષ્ટાચારનું ગ્રહણ લાગતા હાલ તમામ રસ્તાઓ બિસમાર બન્યા છે અને તમામ રસ્તાઓ પર મસમોટા ખાડાઓ પડવા સાથે કાદવકીચડ થતા રસ્તા પર અવરજવર કરતા વાહનચાલકો અને રાહદારીઓએ ભારે હાલાકી ભોગવી રહ્યા છે, કોન્ટ્રાકટરો દ્વારા બનાવાયેલા રસ્તાઓની ત્રણ વર્ષની વોરંટી હોવા છતાં તંત્ર દ્વારા કોન્ટ્રાકટરો પાસેથી રસ્તાઓ મરામત નહીં કરાવાતા વોરંટીની આડમાં કથિત ભ્રષ્ટાચાર આચરાયો હોવાની આશંકા સેવાઇ રહી છે તેમજ ભૂગર્ભ ગટર યોજનામાં આડેધડ પુરાણના કારણે હજીએ રસ્તા પરથી પસાર થતા ભારે વાહનો ફસાવવાના બનાવો યથાવત રહેતા લોકોમાં રોષ વ્યાપી ગયો છે.